**XXX. Kari Tudományos Diákköri Konferencia**

2024. május 10-11-én kerül megrendezésre a Pécsi Tudományegyetem Egészségtudományi Kar jubileumi XXX. Kari Tudományos Diákköri Konferenciája a Kaposvári Képzési Központban.

Ez a kétnapos, négyszáz embert vendégül látó konferencia leendő mentőtisztek, ápolók, gyógytornászok, dietetikusok, védőnők, népegészségügyi ellenőrök, orvosi laboratóriumi és képalkotó diagnosztikai analitikusok, egészségfejlesztők, rekreáció szervezők, szociális munkások, egészségügyi menedzserek, szülésznők, sporttudományi szakemberek és oktatóik részvételével zajlik.

Az idei évben 202 előadás mutatja be – a tantervi törzsanyagon túlmutató, önálló, de a konzulens oktató által támogatott kutatáson alapuló – tudományos munkák eredményeit. Az előadások 16 szekcióban hangzanak el, majd a szakmai zsűri értékelése alapján május 11-én, a tudományos üléssel egybekötött eredményhirdetésen kerül sor a díjak, elismerések átadására.

A TDK kiváló lehetőség a hallgatók számára a szakmai nyilvánosságra, illetve hogy bekapcsolódjanak az Egészségtudományi Karon folyó elméleti és gyakorlati kutatómunkába, melyet jelentős pályázati forrásokkal is támogat a Kar.

A kar kiemelt figyelmet fordít a tudományos diákköri tevékenységre, így 6 kaposvári középiskolás diák is lehetőséget kap előadásának – kutatásának bemutatására, A későbbi tudományos előmenetelt gyakran itt alapozzák meg a fiatalok, valamint a kar – ily módon is – a minél színvonalasabb képzést preferálja, hiszen az Egészségtudományi Karon végzett hallgatók felelősségteljes hozzáállást igénylő szakmát kapnak, mely az esetek többségében hivatásukká válik a későbbiekben. A rendezvényt a Pécsi Tudományegyetem Egészségtudományi Kar, és a Kulturális és Innovációs Minisztérium Nemzeti Tehetségprogramja (NTP-HHTDK-23-0033) támogatja.

**A konferencia megnyitója**: 2024. május 10. 10.00 óra

**Helyszín**: PTE ETK Kaposvári Képzési Központ (Kaposvár, Szent Imre u. 14/b.)

**Köszöntőt mond**:

 Huszti Gábor, a Somogy Vármegyei Közgyűlés alelnöke

Dr. Pintér Rómeó, Kaposvár Megyei Jogú Város alpolgármestere

Prof. Dr. Betlehem József egyetemi tanár, egyetemünk általános, stratégiai és kapcsolati rektorhelyettese

Dr. Ács Pongrác, egyetemi docens, karunk dékánja

**Dr. Héra Eszter, a** Somogy Vármegyei Kaposi Mór Oktató Kórház ápolási igazgatója

Dr. Stromájer-Rácz Tímea adjunktus, karunk Kaposvári Képzési Központjának igazgatója

Prof. dr. Figler Mária professzor emerita, karunk tudományos és minőségbiztosítási dékáni megbízottja, a Tudományos Diákkör elnöke

**További információ:**

Dr. Stromájer-Rácz Tímea

képzési igazgató

Tel.: 06/82/529-951

E-mail: timea.stromajer-racz@etk.pte.hu